Eddy Ouwens

Eddy Ouwens (taiteilijanimeltään Danny Mirror) (s. 30. toukokuuta 1946 Rotterdam) on alankomaalainen muusikko ja musiikkituottaja.

Ouwens perusti vuonna 1966 yhtyeen Eddy Nelson & Eddysons, jolla oli muutamia hittikappaleita. Hän jätti yhtyeen vuonna 1969 ja siirtyi tuottajaksi. Tuottajana hän toimi yhtyeille Teach-In, Bolland & Bolland ja The Shoes. Vuonna 1970 hän julkaisi singlen "Everybody's Nobody"/"Every little Sigh Becomes a Lie" nimellä Eddy Owens.

Elvis Presleyn kuoleman jälkeen elokuussa vuonna 1977 Ouwens julkaisi nimellä Danny Mirror singlen "I Remember Elvis Presley" kunnianosoituksena Presleylle. Kappale saavutti parhaimmillaan Britannian singlelistalla sijoituksen 4. Ouwensin kotimaassa Alankomaissa kappale nousi singletilaston kärkeen.

Lähteet
http://www.alexgitlin.com/eddysons.htm
 

Alankomaalaiset muusikot
Alankomaalaiset musiikkituottajat
Vuonna 1946 syntyneet
Elävät henkilöt